Առաջին խաղակեսում շատ ակտիվ էին մեր ֆուտբոլիստները։ Յուրա Մովսիսյանը, Մարկոս Պիզելլին շատ լավ հնարավորություններ ունեին Պետր Չեխի դարպասը գրավելու համար։ Սակայն հարվածի պահին նրանք մի փոքր վրիպում էին։ Հեռվից հարվածոց չեխերի դարպասը փորձեց գրավել Հենրիխ Մխիթարյանը։ Վտանգավոր էին նաև մրցակցի գրոհները. 33-րդ րոպեին Յարոսլավ Պլաշիլի հարվածից հետո Ռոման Բերեզովսկին մեծ դժվարությամբ գնդակը հանեց անկյունային։ Առաջին խաղակեսի վերջին րոպեներին Հայաստանի ազգային հավաքականը զիջեց նախաձեռնությունը։